במהלך סוף חודש יוני, התקיים במשרדי גוגל שבתל אביב, אירוע "הקאתון" בנושא ערים חכמות. אירוע "האקתון" הינו מרתון של ביצוע רעיון והפיכתו למוצר חדש מאפס, בדרך כלל תוך יום או יומיים. האירוע התקיים כחלק מה –Israel Tech Challenge, תוכנית לחיזוק הקשרים הטכנולוגים עם יהודי התפוצות הצעירים. התוכנית הוקמה על ידי שיתוף פעולה של ההסתדרות הציונית וחברות היי-טק מובילות ביניהן Wix, Google, Paypal ועוד. בדומה לפרויקט תגלית המוכר,ל- Israel Tech Challenge מגיעים סטודנטים יהודים מרחבי העולם למסע בן 10 ימים בישראל במהלכו הם נחשפים לקהילת ההיי-טק בישראל ולסצנת הסטאראפים התוססת של תל אביב. בשונה מפרוייקט תגלית, ל- Israel Tech Challenge מגיעים רק סטודנטים העוסקים בתחומי המחשבים, מתמטיקה ומדעים ובכדי להתקבל לתוכנית צריכים לעבור מבחן קבלה לא פשוט. מטרת העל של התוכנית היא לחבר את קהילות היהודים בתפוצות, המעורבים בעולם הטכנולוגיה, לחזק את הקשרים ולעודד עלייה לישראל של מוחות טכנולוגים יהודים.
הקאתון הערים החכמות הציב בפני משתתפי התוכנית אתגר, ליצור את האפליקציות החדשות לשיפור איכות החיים בתל אביב, בתוך 3 ימים בלבד. המשתתפים היו צריכים לנתח ולהבין את הכאבים והצרכים של תושבי תל אביב, מבעיות החניה, התחבורה הציבורית ועד לקבלת אזהרות בזמן אמת על אירועי טרור עם הוראות כיצד לפעול.
הזוכה במקום הראשון בתחרות הייתה קבוצת Parkour, אשר הגדירה עצמה כ "לא עוד אפליקצית חניה". כבכל סוף יום רגיל, נוסעים רבים מבלים זמן רב במציאת חניה. בתל אביב הבעיה חמורה עוד יותר ונוסעים יכולים להסתובב באותם הרחובות ולחזור על דרכיהם פעמים רבות עד שימצאו חניה. כל זאת קורה בזמן שבמרחק רחוב אחד מהם יש חניות פנויות רבות. Parkour בנו אלגוריתם מיוחד שמציג את המיקום הסביר ביותר למציאת חניה ומתחשב בו זמנית בקרבה של אזור החניה ליעד המבוקש ובהסתברות למציאת חניה לפי מספר החזרות שנוסעים עושים באזור מסוים למציאת חניה.
בנוסף ל- Parkour, קבוצות אחרות הציגו אפליקציות לניהול ועד הבית, להנחיות כיצד לפעול באירוע טרור ושיתוף חניה עם ניקוד. מניתוח הצרכים של המשתתפים בתוכנית ניתן לראות כי בעית החניה היא הבעיה ההראשונה שמציפים תל אביבים רבים. מצער לשמוע שיש יותר תלונות על הרכב הפרטי מאשר על התחבורה הציבורית.
סיעור המוחות של תושבי ערים מרחבי העולם כמו ניו יורק, שטוהוקלם, בואנוס איירס, לונדון ועוד הוביל לפתרונות יצירתיים לבעיות היום יום בתל אביב. אפשר לקוות שעיריית תל אביב ועיריות נוספות ברחבי הארץ יזמינו את הציבור הישראל ומומחים מערים אחרות ברחבי העולם להמשיך לעזור ולהפוך את הערים בישראל לחכמות יותר.